AQSh federal sudyasi Trampning immigratsiya bo‘yicha farmoni ijrosini to‘xtatib qo‘ygan qaroriga izoh berishdan bosh tortdi

AQSh federal sudi prezident Donald Trampning immigratsiya bo‘yicha yangi farmoni ijrosini to‘xtatib qo‘ygan qarorini izohlab berish bo‘yicha hukumat so‘rovini rad etdi. Bu haqda “RBK” xabar bermoqda. 

Mazkur qarorni qabul qilgan Gavayilik sudya Derrik Uotsonga ko‘ra, shtat sudi qarorida “tushunib bo‘lmaydigan holatning o‘zi yo‘q”. 
“Hukumat rasmiy shaxslar oldingi hisobotlar va dalillar keltirilgan hujjatlarga kiritmagan qo‘shimcha farqlarni talab qilishga haqli emas”, — deya ta’kidladi Derrik Uotson. 
Gonolulu (Gavayi shtati) federal sudi sudyasi Derrik Uotson Trampning muhojirlar haqidagi yangi farmoni kuchga kirishiga 4 soat qolganda unga umummilliy taqiq qo‘ydi.
O‘z navbatida, Donald Tramp “sud vakolatlari mislsiz darajada oshirib yuborilgani”dan norozi bo‘ldi va mazkur taqiq bo‘yicha ishni Oliy sudgacha olib chiqishga va’da berdi.